18.10.2014 Jurnalul Oficial al Uniunii Europene L 300/41 REGULAMENTUL (UE) NR. 1098/2014 AL COMISIEI din 17 octombrie 2014 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce priveşte anumite substanțe aromatizante (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1334/2008 al Parlamentului European şi al Consiliului din 16 decembrie 2008 privind aromele şi anumite ingrediente alimentare cu proprietăți aromatizante destinate utilizării în şi pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 şi (CE) nr. 110/2008 și a Directivei 2000/13/CE ('), în special articolul 11 alineatul (3), având în vedere Regulamentul (CE) nr. 1331/2008 al Parlamentului European şi al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare şi aromele alimen- tare (?), în special articolul 7 alineatul (5), întrucât: (1) Anexa I la Regulamentul (CE) nr. 1334/2008 conţine o listă a Uniunii de arome şi materiale-sursă autorizate destinate utilizării în şi pe produsele alimentare şi condițiile de utilizare a acestora. (2) Partea A a listei Uniunii conține atât substanțe aromatizante evaluate, care nu sunt însoțite de note de subsol, cât şi substanțe aromatizante în curs de evaluare, identificate prin note de subsol numerotate de la 1 la 4. (3 Autoritatea Europeană pentru Siguranţa Alimentară (denumită în continuare „autoritatea”) a finalizat evaluarea a 8 substanțe care sunt în prezent enumerate ca substanțe aromatizante în curs de evaluare. Substanțele aromati- zante respective au fost evaluate de EFSA în cadrul următoarelor evaluări de grupuri de substanțe aromatizante: evaluarea FGE.21rev4 (') (substanțele nr. FL 15.054, 15.055, 15.086 și 15.135), evaluarea FGE.24rev2 (*) (substanța 14.085), evaluarea FGE.77rev1 (') (substanța nr. FL 14.041), şi evaluarea FGE.93rev1 () (substanțele nr. FL 15.010 şi 15.128). EFSA a concluzionat că nu există preocupări privind siguranța în ceea ce priveşte substanțele aromatizante respective la nivelurile estimate din aportul alimentar. (4) Ca parte a evaluării sale, autoritatea a formulat observații asupra specificațiilor anumitor substanțe. Observațiile se referă la denumiri, puritate sau compoziția următoarelor substanțe: nr. FL: 15.054 şi 15.055. Aceste observații ar trebui să fie introduse în listă. (5) Substanţele aromatizante evaluate în cadrul acestor evaluări de grupuri de substanțe aromatizante ar trebui să fie enumerate ca fiind substanțe evaluate, eliminându-se notele de subsol 2, 3 sau 4 aferente rubricilor corespunză- toare din lista Uniunii. (6)  Prin urmare, partea A din anexa I la Regulamentul (CE) nr. 1334/2008 ar trebui modificată și rectificată în consecință. (7)  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTUL REGULAMENT: Articolul 1 Partea A a anexei I la Regulamentul (CE) nr. 1334/2008 se modifică în conformitate cu anexa la prezentul regulament. JOL 354, 31.12.2008, () p. 34. () JOL354,31.12.2008, p. 1. () EFSAJournal 2013;11(11):3451. (“) EFSAJournal 2013;11(11):3453. () EFSAJournal 2014;12(2):3586. () EFSAJournal 2013;11(11):3452.